Main ContentPlaceholder

Ulkomaat

Traktorikuskin yölliselle tuhoreissulle tuli hintaa – peltipoliisit lakosivat Saksassa

Poliisi ei toistaiseksi tiedä, mikä laukaisi teon. Alkoholilla ei ollut osuutta asiaan.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki

Saksalaismies teilasi peltipoliiseja traktorilla.­

Saksalainen traktorinkuljettaja on aiheuttanut mahdollisesti jopa satojentuhansien eurojen vahingot jyräämällä nurin poliisin nopeusvalvontakameroita. BBC:n mukaan tiistain vastaisena yönä liikenteessä ollut 63-vuotias mies ohjasi traktorinsa tarkoituksella kohti kuutta peltipoliisia Hessenin osavaltiossa sijaitsevan Gernsheimin pikkukaupungin läheisyydessä. Deutsche Wellen mukaan poliisi on päästänyt pidättämänsä miehen jo vapaalle jalalle, mutta rikoksentekoväline eli traktori jäi edelleen viranomaisten haltuun. Miehen aiheuttamien vahinkojen arvo perustuu poliisin arvioon. Bild-lehdelle puhuneen poliisin tiedottajan Bernd Hochstädterin mukaan alkoholilla ei ollut osuutta tapahtumiin. Miehen motiivi on edelleen epäselvä. Hochstädter kuitenkin epäili, että teon taustalla tuskin ovat miehen saamat ylinopeussakot, sillä hänen mukaansa kyseisen traktorin maksiminopeus on hyvin pieni. Poliisi jatkaa tapahtuman taustojen selvittämistä.